Asuba

Mae Asuba (Hebraeg עזובה) yn enw ar ddwy fenyw yn yr Hen Destament. Ystyr yr enw yw diffaith, neu anghyfannedd.Mathetes; Geiriadur Beiblaidd a Duwinyddol tud.589 erthygl Azuba adalwyd 16 Awst 2020

Deiliad cyntaf yr enw oedd gwraig gyntaf Caleb mab Hesron. Daeth yn fam i dri mab Caleb, Jeser, Sobab, ac Ardon. Bu farw Asuba cyn ei gŵr ac fe ail briododd ag Effrath.1 Cronicl 2:18

Asuba, merch Silhi oedd ail ddeiliad yr enw. Roedd hi'n wraig i Asa trydydd brenin Jwda ac yn fam i'w olynydd i'r orsedd Jehosaffat.1 Brenhinoedd 22:42, 2 Cronicl 20:31

Gweler hefyd
 Rhestr o fenywod y Beibl

 Cyfeiriadau 
 Lle fo cyfeiriad yn destun Beiblaidd, bydd dilyn y cysylltiad yn mynd at rifyn Beibl William Morgan Cymdeithas Feiblaidd Prydain a Thramor, 1992 ar wefan Bible Gateway. Am destun mwy cyfoes gellir chwilio am yr un adnodau ar dudalen chwilio Beibl Net

Categori:Merched y Beibl
Categori:Hanes Israel
Categori:Cymeriadau'r Hen Destament